Συνέλευση για αύριο το απόγευμα έχουν συγκαλέσει οι εργαζόμενοι στον ΔΟΛ του Σταύρου Ψυχάρη με αίτημα την επίσχεση εργασίας! Αν συμβεί αυτό μιλάμε για τετέλεσται!

Ήδη πλησιάζουν τους τέσσερις μήνες καθυστέρηση στη μισθοδοσία. Δεν έχει πληρωθεί ο Ιανουάριος, ο Ιούλιος, ο Αύγουστος και ήδη μετράμε 20 μέρες από τον Σεπτέμβριο. Ζόρικη η κατάσταση στον ΔΟΛ και με τις κυκλοφορίες των εφημερίδων του να πέφτουν διαρκώς.

Την προηγούμενη Κυριακή το Βήμα, η ναυαρχίδα του συγκροτήματος, κατρακύλησε στα 55 χιλιάδες φύλλα, ιστορικό χαμηλό για το έντυπο.

Ασφαλείς πληροφορίες λένε πως σήμερα δεσμεύτηκαν και οι εταιρικοί -προηγήθηκαν οι προσωπικοί- τραπεζικοί λογαριασμοί του Σταύρου Ψυχάρη.